ང་ཚོས་མཆོད་ཤོམ་ནང་ལ་༧གོང་ས་མཆོག་གི་སྐུ་དཔར་དང་།༧སྐྱབས་རྗེ་ཟོང་རིན་པོ་ཆེའི་སྐུ་དཔར།ཆོས་སྐྱོང་རྡོ་རྗེ་ཤུགས་ལྡན་དང་༧སྐྱབས་རྗེ་རིན་པོ་ཆེ་བཅས་ཀྱི་སྐུ་དཔར་སྒྲིགས་ཡོད་པས་དགོས་པ་རྒྱུ་མཚན་གང་ཡིན་ནམ།འདི་ཁྱེད་རང་ཚོ་ལ་འཕྱ་སྨོད་བྱས་ནས་རེད་པས་ཞེ་ན།མ་རེད།འདི་ཁྱེད་རང་ཚོ་ལ་ཕྱི་ལོ་༡༩༩༦་སྔར་ནས་སེར་འབྲས་དགེ་གསུམ་དང་གཞན་སྒེར་གིས་ཁང་པ་ནང་གི་མཆོད་ཤོམ་རྣམས་འདི་ལྟར་ཡོད་ཞེས་བཤད་པའི་ཆེད་དུ་ཡིན།ངའི་དགེ་ལགས་ཀྱི་གཟིམ་ཤག་ནང་དང་།བླ་བྲང་ནང་།ཁང་ཚན་ནང་།ལོ་ས་ཨེན་ཇི་ལེ་སི་ན་ཡོད་པའི་ང་ཚོའི་ཆོས་ཚོགས་ཐུབ་བསྟན་དར་རྒྱས་གླིང་གི་མཆོད་ཤོམ་ནང་ལའང་༧གོང་ས་མཆོག་གིས་སྐུ་དཔར་དང་།༧སྐྱབས་རྗེ་ཁྲི་བྱང་རིན་པོ་ཆེའི་སྐུ་དཔར།༧སྐྱབས་རྗེ་ཟོང་རིན་པོ་ཆེའི་སྐུ་དཔར།རྡོ་རྗེ་ཤུགས་ལྡན་གྱི་སྐུ་དཔར་སོགས་ཡོད་པས་དེ་ལྟར་ང་ཚོ་ཚང་མས་ཕྱག་མཆོད་བྱེད་ཀྱིན་ཡོད།དེ་ནས་གློ་བུར་དུ་༡༩༩༦ལོར་སྐུ་དཔར་དེ་རྣམས་མཉམ་དུ་སྒྲིག་མི་ཆོག།